
Linnavara otsustuskorras võõrandamine

(korteriomandid Kreenholmi tn 10 - M2, M3, Narva)

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse „Linnavara otsustuskorras võõrandamine (korteriomandid Kreenholmi tn 10 - M2, M3, Narva)“ vastuvõtmist vastavalt lisatud Narva Linnavolikogu otsuse eelnõule.

2. Volitada Narva Linnavalitsuse liiget Georgi Ignatov´it antud küsimust ette kandma Narva Linnavolikogu istungil. 

Tarmo Tammiste 

____.___. 2017 nr _____

Linnavara otsustuskorras võõrandamine

(korteriomandid Kreenholmi tn 10 - M2, M3, Narva)

1. ASJAOLUD JA MENETLUSE KÄIK

	Narva Linnavalitsuse Linnamajandusameti bilansis on korteriomand (mitteeluruum) M2, asukohaga Kreenholmi tn 10, Narva, Tartu Maakohtu kinnistusregistriosa nr 3331009, ja korteriomand (mitteeluruum) M3, asukohaga Kreenholmi tn 10, Narva, Tartu Maakohtu kinnistusregistriosa nr 3331109 (edaspidi koos nimetatud korteriomandid). Kinnistu asukohaga Kreenholmi tn 10, Narva, katastritunnus on 51101:005:0015, maa sihtotstarve – elamumaa 100%, pindala 4578 m2. Korteriomandid on ühendatud ja moodustavad homogeense terviku. Korteriomandite bilansiline maksumus on 47 663,63 eurot. Vastavalt Arco Real Estate AS eksperthinnangule oli kinnistu turuväärtus 23.08.2016 seisuga 90 000 eurot.

Narva linna ja Mittetulundusühingu VIRUMAA HEATEGEVUSKESKUS (registrikood 80038844) vahel on 13.04.2005 sõlmitud linnavara üürileping nr 2/571-d, mille kohaselt korteriomandid on Mittetulundusühingu VIRUMAA HEATEGEVUSKESKUS kasutuses kuni 01.10.2028. Mittetulundusühing VIRUMAA HEATEGEVUSKESKUS taotleb nimetatud korteriomandite omandamist. 
Linnavara võõrandamise küsimust arutati Narva Linnavalitsuse linnavarakomisjoni koosolekul 05.07.2017, kus soovitati võõrandada korteriomandid Mittetulundusühingule VIRUMAA HEATEGEVUSKESKUS linnavolikogu otsustuse korras hinnaga 90 000 (üheksakümmend tuhat) eurot.  

Vastavalt Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” (edaspidi nimetatud ka Kord) §-le 8, linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. 

Narva linna Sotsiaalabiamet toetab oma 02.08.2017 kirjas nr 1.3-1/3435 MTÜ Virumaa Heategevuskeskus tegevust ja edastab Virumaa Heategevuskeskuse tegevuse kohta järgmise info:

· MTÜ Virumaa Heategevuskeskus on ametlikult töötanud alates 1998. aasta juulist.
· MTÜ Virumaa Heategevuskeskus on mittetulundusühing, mis töötab sotsiaalvaldkonnas ja toetab vähekindlustatud peredest lapsi ja riskiperesid.  
· MTÜ Virumaa Heategevuskeskus pakub lastele ja noortele erinevaid tegevusi - spordiüritusi, kultuuriüritusi, ühiskondlikke üritusi, tööhõivet ja palju muud. 

· Virumaa Heategevuskeskuses saavad lapsed suveperioodil 3 korda päevas värsket toitu „Suvesuppi“ projekti kaudu, mis toimub keskuses juba 6. korda. Kooli ajal saavad lapsed samuti toitu. 

· MTÜ Heategevuskeskuses on hobirühmad, kus vähekindlustatud peredest lapsed saavad teha suveniire.  
Narva linna Sotsiaalabiamet leiab, et MTÜ Virumaa Heategevuskeskus on reaalselt tegutsev ja lastele vajalik päevakeskus, mis toetab Narva riskiperesid, tegeleb laste vaba aja veetmise võimaluste loomisega ning pakub lastele toitlustust kogu aasta jooksul.

Seega vastab mittetulundusühingu VIRUMAA HEATEGEVUSKESKUS tegevus sotsiaalvaldkonnas  ning vähekindlustatud  peredest laste  ja riskiperede toetamisel Narva linna huvidele, samuti on linnavara võõrandamine turuväärtuse alusel linnale majanduslikult  kasulik.  



2. ÕIGUSLIKUD ALUSED

Narva Linnavolikogu 09.06.2005 määruse nr 18/56 „Linnavara võõrandamise kord” § 14 lg 1 ja 3 kohaselt linnavara võib tasu eest võõrandada Linnavolikogu otsustuse korras, kui linnavara kohese võõrandamise otsustamise vajadus on tingitud linna huvidest ning  linnale majanduslik  kasulik.
3. OTSUS

3.1. Võõrandada Mittetulundusühingule VIRUMAA HEATEGEVUSKESKUS (registrikood 80038844, asukoht Võidu pr 17E, Narva linn) korteriomand (mitteeluruum) M2, asukohaga Kreenholmi tn 10, Narva, Tartu Maakohtu kinnistusregistriosa nr 3331009 ja korteriomand (mitteeluruum) M3, asukohaga Kreenholmi tn 10, Narva, Tartu Maakohtu kinnistusregistriosa nr 3331109 (kinnistu asukohaga Kreenholmi tn 10, Narva, katastritunnus 51101:005:0015, maa sihtotstarve – elamumaa 100%, pindala 4578 m2) hinnaga 90 000 (üheksakümmend tuhat) eurot.

3.2. Narva Linnavalitsuse Linnamajandusametil korraldada punktis 3.1. nimetatud  korteriomandite võõrandamine Narva Linnavolikogu 09.06.2005 määruses nr  18/56 „Linnavara  võõrandamise kord“ sätestatud korras. 

3.4  Volitada  linnapead Tarmo Tammiste’t  Narva  nimel  alla kirjutama   vastavale  müügilepingule.

4. RAKENDUSSÄTTED

4.1. Narva Linnavolikogu kantseleil teha otsus teatavaks Narva Linnavalitsusele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Aleksandr Jefimov

esimees

